S poknežitvijo mogočnih celjskih grofov (1436), ki so se ob pomoči nemškega cesarja Sigismunda Luksemburškega (Celjanka Barbara je bila njegova soproga) vedno bolj srdito spopadali s Habsburžani za politični primat v Srednji Evropi, pa je Celje za kratkih dvajset let postalo tudi knežja prestolnica. Vendar tudi po smrti mogočnih celjskih knezov leta 1456 mesto ni nazadovalo. Že v 18. stoletju je Celje slovelo kot cvetoče obrtno-trgovsko mesto. 

